Diari Oficial de la Generalitat Valenciana


Sumari del DOGV 4020, del 13-06-2001 (2001/5395)

RESOLUCIÓ de 31 de maig de 2001, de la Direcció General d'Ordenació i Innovació Educativa i Política Lingüística, per la qual s'aprova determinat projecte editorial per a l'Educació Infantil i s'autoritza l'ús del material curricular corresponent en centres docents públics i privats de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4020

Data del DOGV
:   13-06-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/5395


Data del document
:   31-05-2001

Organisme emissor
:   Conselleria de Cultura i Educació

Tipus de document
:   Resolució

Descriptors 

:   * material d'ensenyament
    * edició
    * indústria del llibre

RESOLUCIÓ de 31 de maig de 2001, de la Direcció General d'Ordenació i Innovació Educativa i Política Lingüística, per la qual s'aprova determinat projecte editorial per a l'Educació Infantil i s'autoritza l'ús del material curricular corresponent en centres docents públics i privats de la Comunitat Valenciana. [2001/X5395]
  
El Decret 187/1994, de 13 de setembre (DOGV del 22.09.94), regula la supervisió dels materials didàctics curriculars per als ensenyaments de règim general establerts en la Llei Orgànica 1/1990, de 3 d'octubre, d'Ordenació General del Sistema Educatiu, i el seu ús en els centres docents. Aquest decret determina com a objecte de supervisió els projectes editorials i defineix els requisits que han de tenir per a la seua aprovació, la qual cosa implicarà l'homologació dels materials didàctics curriculars que resulten del seu desenvolupament perquè puguen ser utilitzats en centres docents públics i privats.
  
L'article 6 de l'Ordre de 16 de desembre de 1994, de la Conselleria de Cultura, Educació i Ciència (DOGV de 3 de gener de 1995), per la qual es desplega el Decret 187/1994, estableix que correspon al director general d'Ordenació i Innovació Educativa i Política Lingüística, mitjançant resolució, aprovar els projectes editorials i homologar els materials que els desenvolupen.
  
En virtut d'això, vistos els projectes editorials presentats a supervisió i els informes del Servei d'Ordenació Acadèmica, esta direcció general resol:
  
Primer
  
Aprovar, per a l'Educació Infantil, el projecte editorial supervisat que se cita en l'annex, i homologar el material didàctic curricular que resulte del seu desenvolupament per a la utilització als centres docents de la Comunitat Valenciana.
  
Segon
  
Els materials curriculars que resulten dels projectes editorials hauran de reflectir l'autorització en els termes següents: «Material didàctic curricular homologat per al segon cicle de l'Educació Infantil, elaborat segons el projecte editorial aprovat per Resolució de 31 de maig de 2001, de la Direcció General d'Ordenació i Innovació Educativa i Política Lingüística de la Conselleria de Cultura i Educació».
  
Contra esta resolució, que no esgota la via administrativa, els interessats podran interposar-hi un recurs ordinari davant del conseller de Cultura i Educació, en el termini d'un mes comptador a partir de la publicació en el Diari Oficial de la Generalitat Valenciana.
  
València, 31 de maig de 2001.- El director general d'Ordenació i Innovació Educativa i Política Lingüística: Josep Vicent Felip i Monlleó.
  
ANNEX
  
1. Editorial: Voramar Santillana. Del projecte Rodamons per al segon cicle de l'Educació Infantil només s'autoritzen tres quaderns, un per trimestre per a l'alumne. De la carpeta de recursos per al professorat només s'autoritzen els guions didàctics trimestrals. Del material d'aula només s'autoritzen les làmines temàtiques i el superllibre de la Comunitat Valenciana.
  
2. No són autoritzats, per considerar que no són materials didàctics curriculars, a efectes d'allò que disposa l'article segon del Decret 187/1994, els següents materials: de la carpeta de recursos les fitxes fotocopiables i la proposta d'animació a la lectura. Del material d'aula: el superllibre dels Rodamons, la casset i els titelles, la carpeta de material per a les famílies i el material de tallers: traços, creativitat, matemàtiques, experiments i literatura.